Trio de Janeiro

Trio de Janeiro (etablert i januar 1988) er en norsk musikkgruppe innen jazz og bossa nova. Originalbesetning var Anne-Marie Giørtz (vokal), Sveinung Hovensjø (cavaquinho) og Tom Steinar Lund (gitar og arrangement); Hovensjø har siden trådt tilbake. Midlertidig medvirkende har vært blant annet Rita Eriksen, Célio de Carvalho (perkusjon), Andreas Aase (cavaquinho), Tor Yttredal (sax) Marius Müller (gitar) Stein Inge Brækhus (trommer). De senere år har trioen variert med Frøydis Grorud (sax), Roy Nikolaisen (trompet) og Knut Riisnæs (sax),  sammen med Tom Steinar Lund og Anne-Marie Giørtz. Trioen har vært og er fortsatt svært populær og har høstet glitrende kritikker opp gjennom årene. 

Trioen har turnert og turnerer fortsatt landet rundt, og har spilt på en rekke festivaler i Norge. Med Tore Brunborg på saksofon fremførte de også på Moldejazz i 2006, såvel som i NRKs «Studio Sokrates». Et lignende band i samme periode, med samme navn, fantes i Danmark.

Utgivelser
Brazilikum (1993)
Amoregano (1995)

Utmerkelser
Spellemannprisen 1993 i kategorien 'underholdning og dansemusikk' for Brazilikum

Eksterne lenker
 Presentasjon på Rockipedia.no 
 Presentasjon på MajorStudio.no 

Kategori:Norske jazzgrupper
Kategori:Vinnere av Spellemannprisen